SET ปิดเช้าลบ 1 จุด นลท.ขายทำกำไร หลังกลับมากังวลวิกฤต “ยูเครน”
SET ปิดเช้าลบ 1 จุด ตามตปท. นลท.กังวลวิกฤต “ยูเครน” ยืดเยื้อ หลังรัสเซียยังคงโจมตียูเครน และตลาดหุ้นจีนก็เผชิญแรงขาย โดยได้รับแรงกดดันจากสหรัฐที่จะมีการถอนหุ้นจีนออกจากตลาด ทำให้กดดันต่อตลาดหุ้นจีนและภูมิภาค
SET ปิดเช้าลบ 1 จุด ตามตปท. นลท.กังวลวิกฤต “ยูเครน” ยืดเยื้อ หลังรัสเซียยังคงโจมตียูเครน และตลาดหุ้นจีนก็เผชิญแรงขาย โดยได้รับแรงกดดันจากสหรัฐที่จะมีการถอนหุ้นจีนออกจากตลาด ทำให้กดดันต่อตลาดหุ้นจีนและภูมิภาค
31 มี.ค. 2565

นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยเช้าที่ผ่านมาแกว่งไซด์เวย์ คล้ายกับตลาดหุ้นอื่นในภูมิภาคเอเชียที่เคลื่อนไหวทั้งในแดนบวกและลบ จากนักลงทุนกังวลว่าวิกฤตการณ์ยูเครนจะยืดเยื้อ หลังจากกองกำลังของรัสเซียยังคงทำการโจมตีในยูเครน ทำให้หุ้นที่ได้ประโยชน์จากสงครามปรับตัวลงกดดันตลาดในภาพรวม ขณะเดียวกันตลาดหุ้นจีนก็เผชิญแรงขาย เนื่องจากสหรัฐยังคงกดดันจีนต่อเนื่อง โดยทาง SEC ของจีน มีการเตือนหุ้น 200 ตัวที่อาจจะถูกเพิกถอนจากสหรัฐ ทำให้เป็นปัจจัยกดดันตลาดหุ้นจีนและตลาดในภูมิภาค
สำหรับแนวโน้มการลงทุนช่วงบ่ายคาดว่า ดัชนีฯน่าจะยังแกว่งไซด์เวย์ต่อ โดยนักลงทุนยังคงติดตามดูการเจรจาสันติภาพระหว่างรัสเซียและยูเครนที่จะมีเรื่อยๆ โดยให้แนวรับที่ 1,690 จุด และแนวต้าน 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,182.02 ล้านบาท ปิดที่ 161.50 บาท เพิ่มขึ้น 1.50 บาท
TEAMG มูลค่าการซื้อขาย 1,480.04 ล้านบาท ปิดที่ 5.40 บาท เพิ่มขึ้น 0.94 บาท
BBL มูลค่าการซื้อขาย 1,157.31 ล้านบาท ปิดที่ 137.50 บาท เพิ่มขึ้น 0.50 บาท
JAS มูลค่าการซื้อขาย 885.81 ล้านบาท ปิดที่ 4.00 บาท เพิ่มขึ้น 0.12 บาท
PTTEP มูลค่าการซื้อขาย 851.01 ล้านบาท ปิดที่ 146.00 บาท ลดลง 2.00 บาท